**19.7.2018**

**ZADEVA: *Odgovor/i na vprašanje/a v zvezi z javnim naročilom št. SNAGA 55/18***

Spoštovani,

s strani gospodarskega/ih subjekta/ov smo, prejeli vprašanje/a v zvezi z objavljeno razpisno dokumentacijo za javno naročilo.

*V skladu z razpisno dokumentacijo so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika.*

**VPRAŠANJE 1**

Sklopa 1 in 3:

a) Ali sme ponudnik predložiti reference EU kupcev proizvajalca iz EU, ki letno proizvede 700 nadgradenj?

b) Naročnik navaja, da morajo biti referenčna vozila v vseh točkah identična vozilu, opisanemu v tehničnih zahtevah. Ali to pomeni, da ponudnik ne sme ponuditi:

- vozila s takšnim iztresalnim mehanizmom, ki se pred začetkom vožnje sam postavi v transportni položaj in ni potrebe po ukazu za dvig iz kabine;

- vozila brez zložljive konzole z ukazi, kar funkcionalno ne vpliva na učinkovito pobiranje odpadkov;

- vozila z emisijami EURO 6.

Predlagamo, da naročnik določi le nekaj pogojev za identičnost referenčnega vozila, kot je v navadi pri drugih javnih naročnikih, saj v nasprotnem primeru ni dvomov, da so tehnične zahteve pripravljene za enega ponudnika, čigar vozila naročnik že ima v svojem voznem parku. ZJN omejevanje konkurence prepoveduje, zato bomo, če se ne spremenijo, vložili pritožbo na razpisno dokumentacijo.

**ODGOVOR 1**

a) lahko, saj je tako navedeno v točki 3.2.1. RD

b) ponudnik lahko ponudi referenčna vozila s takšnim iztresalnim mehanizmom, ki se pred začetkom vožnje sam postavi v transportni položaj in ni potrebe po ukazu za dvig iz kabine in lahko ponudi referenčna vozila brez zložljive konzole z ukazi, kar funkcionalno ne vpliva na učinkovito pobiranje odpadkov.

Glede emisij EURO 6 naročnik vztraja kot je navedeno v RD.

**VPRAŠANJE 2**

Pri sklopu 1 ter 2, v zahtevah motornega dela zahtevate minimalno moč motorja 240kW. Lahko ponudnik ponudi moč motorja 239kW, s tem da izpolnjuje vse ostale zahteve zmogljivosti motorja ? Menimo namreč, da 1Kw nima vpliva na zmogljivost motorja in posledično uporabnost šasije za komunalne namene. Hvala.

**ODGOVOR 2**

Ponudnik lahko ponudi tudi moč motorja 239kW.

***Odgovori so objavljeni tudi na Portalu javnih naročil. Ponudniki naj pri pripravi ponudbe upoštevajo odgovore naročnika.***

Lepo pozdravljeni!

JAVNI HOLDING Ljubljana, d.o.o.

Sektor za javna naročila